Foto: IIV Andijon viloyatining Oltinko‘l tumanida Ichki ishlar vazirligi va boshqa huquqni muhofaza qiluvchi idoralar bilan hamkorlikda o‘tkazilgan tezkor tadbir davomida, shu tumanida istiqomat qiluvchi 1977 yilda tug‘ilgan T.M.ning xonadoni tomorqasidagi 1 kv. metr maydonda nasha yetishtirgani aniqlandi. Bu haqda Andijon viloyati IIB matbuot xizmati xabar bermoqda. Olib borilgan tezkor-surishtiruv ishlari davomida, T.M.ning yashash xonadonida qurilishi tugallanmagan xonadan 6 dona polietilen qoplarga va 1 dona tselofan paketga solingan, jami og‘irligi 4 kg. 204 gr. «marixuanna» giyohvandlik vositasi olindi. Hozirda mazkur holat yuzasidan O‘zbekiston Respublikasi Jinoyat kodeksining 276-moddasi 2-qismi bilan jinoyat ishi qo‘zg‘atilib, tergov harakatlari olib borilmoqda.